Lohjan Liikuntakeskus Oy:n hallitus 23.05.2023

AIKA 23.05.2023 klo 18:30 - 20:28

PAIKKA St. Laurence GOLF, klubitalon yläkerta Gunnarlankatu 210 08200 Lohja

OSALLISTUJAT

|  |  |  |  |
| --- | --- | --- | --- |
| LÄSNÄ | Halme Kaisa | puheenjohtaja |  |
|  | Jansson Timo | varapuheenjohtaja |  |
|  | Heinonen Harry | jäsen |  |
|  | Kakko Laila | jäsen |  |
|  | Kuusisto Noora | jäsen |  |
|  | Makkonen Hannu | jäsen |  |
|  | Mettomäki Jari | jäsen |  |
|  | Mustalahti Anna | jäsen |  |
|  | Suomalainen Vesa | jäsen |  |
|  | Vienonen Jukka | esittelijä |  |
|  | Kinnunen Kati | pöytäkirjanpitäjä |  |

|  |  |  |  |
| --- | --- | --- | --- |
| POISSA | Lindroos Raija | varajäsen |  |

KÄSITELLYT ASIAT §:t 30 - 37

ALLEKIRJOITUKSET

Kaisa Halme Kati Kinnunen

puheenjohtaja pöytäkirjanpitäjä

PÖYTÄKIRJAN

TARKASTUS

Noora Kuusisto Hannu Makkonen

pöytäkirjantarkastaja pöytäkirjantarkastaja

KÄSITELLYT ASIAT

|  |  |  |
| --- | --- | --- |
|  |  | Sivu |
| § 30 | Kokouksen laillisuus ja päätösvaltaisuus | 3 |
| § 31 | Kokouksen pöytäkirjantarkastajat | 4 |
| § 32 | Asioiden käsittelyjärjestyksen hyväksyminen | 5 |
| § 33 | Taksat 1.8.2023 alkaen | 6 |
| § 34 | Taimiston tekojääselvitys | 8 |
| § 35 | Liikuntatoimen vuokra-avustukset 2023 | 10 |
| § 36 | Sinikka Pohjala -stipendi 2023 | 12 |
| § 37 | Tiedotusluontoiset asiat | 14 |

**Kokouksen laillisuus ja päätösvaltaisuus**

Lohjan Liikuntakeskus Oy:n hallitus 23.05.2023 § 30

Esittelijä Toimitusjohtaja Vienonen Jukka

Päätösehdotus Kokous todetaan laillisesti kokoonkutsutuksi ja päätösvaltaiseksi.

Päätös Lohjan Liikuntakeskus Oy:n hallitus päätti esityksen mukaan.

-----------------------------------

**Kokouksen pöytäkirjantarkastajat**

Lohjan Liikuntakeskus Oy:n hallitus 23.05.2023 § 31

Esittelijä Toimitusjohtaja Vienonen Jukka

Päätösehdotus Tämän kokouksen pöytäkirjan tarkastajiksi valitaan Noora Kuusisto ja Hannu Makkonen.

Päätös Lohjan Liikuntakeskus Oy:n hallitus päätti esityksen mukaan.

-----------------------------------

**Asioiden käsittelyjärjestyksen hyväksyminen**

Lohjan Liikuntakeskus Oy:n hallitus 23.05.2023 § 32

Lohjan Liikuntakeskus Oy:n hallitukselle on toimitettu kokouksen esityslista. Hallintosäännön 136 §:n mukaan asiat käsitellään esityslistan mukaisessa järjestyksessä, jollei hallitus toisin päätä.

Hallintosäännön 137 §:n mukaan hallitus voi esittelijän ehdotuksesta tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

Esittelijä Toimitusjohtaja Vienonen Jukka

Päätösehdotus Lohjan Liikuntakeskus Oy:n hallitus päättää käsitellä asiat ennalta jaetun esityslistan mukaisesti.

Päätös Lohjan Liikuntakeskus Oy:n hallitus päätti esityksen mukaan.

------------------------------------

**Taksat 1.8.2023 alkaen**

Lohjan Liikuntakeskus Oy:n hallitus 23.05.2023 § 33

Lohjan Liikuntakeskus Oy:n hallituksen 13.12.2022 hyväksymän talousarvion mukaisesti yhtiön on kerättävä vuonna 2023 tuloja yhteensä 1.832.350 € päästäkseen nollatulokseen. Tämä on 215.770 € (13,3 %) enemmän kuin vuodelle 2022 budjetoidut tulot (1.616.250 €). Tämän johdosta liikuntapaikkojen taksoja tulee korottaa lisätulojen keräämiseksi.

1.1.2023 voimaan tulleiden ulkoliikuntapaikkojen taksojen korotuksen perusteella arvioidaan saatavan 92.000 € enemmän tuloja kuin vuonna 2022. Tämä tarkoittaa sitä, että muiden liikuntapaikkojen osalta tulee kerätä 123.770 €.

Neidonkeitaan pääsylippuihin tehdään hyvin maltilliset korotukset, jotka eivät ole markkinoiden hinnankorotusten tasolla.  Korotusten arvioidaan tuovan loppuvuoden aikana 25.000 € lisätulot. Ratavuokriin tehdään prosentuaalisesti kovat korotukset, jotta ne olisivat edes jollain tavoin vertailukelpoisia muihin liikuntapaikkoihin tai “normaaleihin” uintimaksuihin. Hintamuutoksella pyritään myös ohjaamaan käyttöä aukioloaikojen ulkopuolelle. Silti hintoja voi pitää todella edullisina. Koko vuoden aikana vaikutus on n. 60.000 €.

Kuntosalilippujen hintoja korotetaan pikkusaleilla 25 %, Tennarissa hinnat pidetään poikkeavien olosuhteiden vuoksi ennallaan. Näin arvioidaan saatavan loppuvuoden aikana n. 8.000 €:n lisätulot. Koko vuoden aikana vaikutus on n. 17.000 €.

Haikarin saunan hintoja korotetaan 8,3 % talviuintikauden (1.10.23) alusta alkaen. Näin arvioidaan saatavan loppuvuoden aikana noin 3.000 €:n lisätulot. Koko vuoden aikana vaikutus on n. 9.000 €.

Ryhmäliikunnoissa hintojen korotuksella arvioidaan saatavan loppuvuoden aikana 12.000 €:n lisätulot. Koko vuoden aikana vaikutus on 23.000 €.

Vaikka korotukset herättävät aina negatiivisia tunteita niin millään pääsylippujen korotuksilla ei uskota olevan asiakaskäyntejä vähentävää vaikutusta.

Kaikkien pääsylipputuotteiden osalta tavoitellaan sarjalipputuotteiden myynnin ja nettimyynnin kasvattamista. Sarjalipputuotteisiin annetaankin 10 %:n alennus verrattuna kertalippuun ja nettiostoksesta saa 5 %:n lisäalennuksen. Tällä tavoitellaan yrityksen prosessien helpottamisen lisäksi myös liikunnan määrän kasvattamista. Aleryhmiin on lisätty asiakaspalautteen perusteella “omaishoitajat” ja “kotihoidon tuen hoitolisää” saavat.

Sisäliikuntapaikoissa voidaan pitää erityisesti koulujen yhteydessä olevien liikuntasalien olleen “alihinnoiteltuja” verrattuna muihin liikuntapaikkoihin. Niiden osalta prosentuaaliset korotukset ovat korkeita, mutta kokonaisuutena hintoja voi pitää jatkossakin edullisina. Liikuntahallien korotukset kohdistuvat lähinnä aikuisten hintoihin lasten hintojen jopa laskiessa. Sama tilanne on jäähallin osalta. Liikuntasalien ja –hallien sekä jäähallin osalta arvioidaan saatavan loppuvuoden aikana n. 42.000 €:n lisätulot. Koko vuoden aikana vaikutus on n. 80.000 €.

Tennishallissa korotukset kohdistuvat aikuisten primetime-hintaan, muut hinnat laskevat. Muutoksen myötä arvioidaan saatavan loppuvuoden aikana 7.000 €:n lisätulot. Koko vuoden aikana vaikutus on n. 18.000 €.

Padelonian on edellytetty sen perustamisesta alkaen tekevän vähintään nollatuloksen. Primetime-hintaa korotetaan 12,5 %, mutta vastaavasti perustuntihintaa alennetaan 10 % päivätuntien myynnin helpottamiseksi. Loppuvuoden lisätuloiksi arvioidaan 3.000 €. Koko vuoden osalta vaikutus on 6.000 €.

Kaikkien sisäliikuntapaikkojen kohdalla on ulkoliikuntapaikkojen tapaan luovuttu erillisestä ottelu- ja turnaushinnoittelusta. Kategorioina   
ovat lasten (alle 20 vuotta) tai aikuisten perus- ja primetime-hinnat.   
Kaikissa kategorioissa lasten hinnat ovat 50 % aikuisten hinnoista (pl. Padeloniassa).

Yhteensä liikuntapaikkojen hinnankorotuksilla arvioidaan saatavan 1.8.-31.12.23 yhteensä 100.000 €:n lisätulot. Tämä ei aivan riitä tavoiteltuun 123.770 €:oon, mutta Neidonkeitaan erinomainen alkuvuosi kompensoinee tämän vajauksen.

Liitteet Hinnastot

Esittelijä Toimitusjohtaja Vienonen Jukka

Päätösehdotus

Hallitus päättää hyväksyä liitteen mukaiset taksat  
otettavaksi käyttöön 1.8.2023 alkaen.

Päätös Lohjan Liikuntakeskus Oy:n hallitus päätti esityksen mukaan.

------------------------------------

**Taimiston tekojääselvitys**

Lohjan Liikuntakeskus Oy:n hallitus 23.05.2023 § 34

Lohjan Liikuntaohjelma 2025:ssa on yhtenä tavoitteena, että perinteisten talviliikuntamuotojen (hiihto & luistelu) harrastaminen on mahdollista   
Lohjalla tulevaisuudessakin. Luisteluharrastamisen turvaamiseksi on yhdeksi toimenpiteeksi päätetty, että Taimiston liikuntapuistoon rakennetaan tekojää. Taimiston liikuntapuiston ns. III vaiheeseen suunnitellaan lisäksi toteutettavaksi ulkotekojää sekä koko aluetta palveleva huoltorakennus.

Lohjan kaupunginvaltuuston tammikuussa 2020 hyväksymässä Taimiston hankesuunnitelmassa asfalttikentän/tekojään kooksi määriteltiin 65 m x 61 m eli 3965 neliötä. Jäädytetyn ajan (joulukuun alku – maaliskuun puoliväli) ulkopuolella alueella olisi mahdollista harrastaa mm. salibandyä, koripalloa ja rullakiekkoa. Lisäksi asfalttialue mahdollistaisi liikennepuiston sekä irtokalusteilla toteutettavat parkour- ja skeittiradat.

Oheisessa Lohjan kaupungin FCG Groupilta tilaamassa tekojääselvityksessä (liite 1) tutkittiin kahden eri kokoisen (3.100 m2 ja 5.000 m2) elinkaarikustannuksia. Pienemmän tekojään investointikustannukset ovat 2,3 m€ ja suuremman tekojään 2,9 m€. Molempiin vaihtoehtoihin sisältyy 245 m2:n huoltorakennus. Isompi tekojää on kooltaan 1900 m2 eli 61 % suurempi kuin pienempi tekojää. Investointikustannuksiltaan isompi tekojää on kuitenkin vain 26 % kalliimpi kuin pienempi tekojää. Samoin vuotuisissa ylläpitokuluissa suurempi tekojää on vain 26 % kalliimpi kuin pienempi tekojää (114.000 €/144.000 €). Suurempi tekojää mahdollistaa myös huomattavasti monipuolisemman liikuntakäytön. Ison tekojään keskelle voidaan sijoittaa Rauman esimerkin mukaisesti riittävän kokoinen (ei tarvitse olla 30 m x 60 m) jääkiekkokaukalo jolloin muu jääalue on vapaan luistelun käytössä. Keskelle sijoitettava kaukalo mahdollistaa myös jääalueen ulkolaitaa kiertävän matkaluisteluradan. Edellä esitetyn takia suunnittelua tulisikin jatkaa suuremman vaihtoehdon pohjalta siitä huolimatta, että suuremman vaihtoehdon toteutusaikataulu on pidempi. Kunnossapidon kannalta tekojää tarkoittaisi yhden kentänhoitajan lisärekrytointia Lohjan Liikuntakeskus Oy:lle, ellei samalla päätettäisi luopua osasta luonnonjääkenttiä.

Suunnitelmassa mainitun huoltorakennuksen suunnittelua sen sijaan nopeuttaa luonnoksen (liite 2) pohjalta ja varata Lohjan kaupungin investointiohjelmaan mahdollisimman nopeasti sille määrärahat ja toteuttaa se ennen tekojäätä. Tällä hetkellä Taimiston väliaikainen huoltorakennus ja Bajamajat eivät vastaa liikuntapuiston muuta tasoa eivätkä riitä kasvavien kävijämäärien tarpeisiin.  Suunnitelmaan tulisi sisällyttää jäähdytysjärjestelmäkontin integrointi huoltorakennuksen yhteyteen arkkitehtuurisesti soveltuvalla tavalla.

Liite 1. Taimiston liikuntapuisto – Ulkotekojääselvitys

2. Taimisto huolto ja pukutilarakennus

Esittelijä Toimitusjohtaja Vienonen Jukka

Päätösehdotus Hallitus päättää   
  
1. Esittää Lohjan kaupungin tekniselle lautakunnalle,   
  
a) että Taimiston tekojään suunnittelua jatkettaisiin laajemman vaihtoehdon (5000 m2) pohjalta.   
b) että Taimiston huoltorakennuksen suunnittelua nopeutettaisiin ja että sille varattaisiin kaupungin investointiohjelmaan määrärahat ja se toteutettaisiin jo ennen tekojäätä.   
  
2) tarkastaa pöytäkirjan tämän pykälän osalta kokouksessa

Päätös Lohjan Liikuntakeskus Oy:n hallitus päätti esityksen mukaan.

Täytäntöönpano Ote tekniselle lautakunnalle

------------------------------------

**Liikuntatoimen vuokra-avustukset 2023**

769/02.05.01.00/2022

Lohjan Liikuntakeskus Oy:n hallitus 23.05.2023 § 35

Liikuntakeskus Oy käynnisti vuonna 2014 avustusten uudistustyön, joka pohjautuu kaupunkistrategiaan ja siihen liittyvään hallituksen hyväksymään liikunnan kehittämisohjelmaan. Hallituksen (24.11.2014 § 53) nimeämä työryhmä valmisteli avustusuudistusta vuoden 2015 ajan.

LLK Oy:n hallitus hyväksyi avustusjakosäännön ja siinä esitetyt avustusmuodot jakoperusteineen 23.11.2015 kokouksessaan. Avustukset astuivat voimaan 1.1.2016 alkaen.

Liikuntatoimen avustusjakosäännön kohdan 3.3 Kunnallisen liikuntapaikkaverkoston ulkopuolisten liikuntapaikkojen tukemisen, kohdan 3.3.1 vuokra-avustukset valmistelee ja esittelee Lohjan Liikuntakeskus Oy:n hallitus ja niistä päättää Lohjan kaupungin vetovoimalautakunnan kaupunkisisältöjaosto.

Vuokra-avustukseen ovat oikeutettuja ensisijaisesti lohjalaiset järjestöt, joille ei ole tarjolla harrastamansa lajin kunnallisia harjoitustiloja lainkaan tai niitä ei ole tarjolla riittävästi.

LLK Oy:n vuoden 2023 talousarvioissa on vuokra-avustuksiin varattu 54 000 €.

Kulttuuripalveluiden, sosiaali- ja terveyslautakunnan ja Lohjan Liikuntakeskuksen yhteinen avustuskuulutus julkaistiin kaupungin virallisissa ilmoituslehdissä. Lisäksi vuokra-avustuksen hakemisen mahdollisuudesta ilmoitettiin LLK Oy:n nettisivuilla, sosiaalisessa mediassa ja Liikuntakeskuksen järjestötiedotteessa.

Määräaikaan 30.4.2023 mennessä yhtiölle jätettiin neljätoista (14) hakemusta. Yksi (1) hakemus ei täyttänyt avustukseen oikeutettuja kriteereitä, koska kunnallisiin liikuntapaikkoihin on riittävästi vapaana tarjolla olevia käyttötunteja (käyttöaste alle 86 %). Kamppailulajeihin soveltuvan Tennarin tatamisalin käyttöaste on 59,31 %.

Yhteenvetotaulukko liikuntajärjestöjen hakemuksista on liitteenä. Taulukon kunnallisen käyttöasteen kertoimina on käytetty 1:stä, kun ko. seuran harrastaman lajin kunnallisia liikuntatiloja ei ole tarjolla lainkaan ja 0,5:tä, jos niitä ei ole tarjolla riittävästi. Tiloja ei ole tarjolla riittävästi, kun vastaavan kunnallisen tilan käytettävissä oleva tuntimäärä ajalla ma-pe klo 17.00 -22.00 ja la-su klo 9.00 – 22.00, jää alle 14 % 51 käyttötunnista. Mikäli hakijan harrastaman lajin kunnallisen tilan käyttöaste jää alle 86 % 51 käyttötunnista em. aikana, ei hakija ole oikeutettu vuokra-avustukseen, taulukon kerroin on 0. Kerrointa 0,25 on käytetty Lohjan Salibandy ry:n kohdalla, koska seura joutuu siirtämään yo-kirjoitusten vuoksi harjoitustoimintaansa Lukiosalista Kisakallion harjoitushalliin.

Liikuntajärjestöjen hakemusasiakirjat ovat nähtävinä kokouksessa.

Kulttuuri ja vapaa-aikalautakunta päättää muodollisesti avustuksista kokouksessaan 31.5.2023, tämän vuoksi pöytäkirja tulee tarkistaa pöytäkirjan kokouksessa.

Liite Yhteenveto liikuntatoimen vuokra-avustuksista 2023

Esittelijä Toimitusjohtaja Vienonen Jukka

Päätösehdotus Lohjan Liikuntakeskus Oy:n hallitus päättää  
  
1) Esittää Lohjan kaupungin kulttuuri- ja vapaa-aikalautakunnalle liikuntatoimen 54 000 € vuokra-avustusten myöntämisestä liikuntajärjestöille kaudelle 2023-2024 seuraavasti:  
  
Akroteam Lohja Ry, Kisakallio / harjoitushalli 4397,65 € €  
Harjun Kiekko Ry, Kisakallio / jäähalli 1250,61 €  
Harjun Kiekko Ry, Nummela 1 (Esbecon Areena) 4574,88 €  
Harjun Kiekko Ry, Nummela 2 (Osuuspankki -halli) 1832,44 €  
Lohjan Kamppailukeskus, Lohjan kamppailukeskuksen sali 0,00 €  
Lohjan Pallo Ry, Muijalan kuplahalli 20 584,52 €  
Lohjan Salibandy ry, Kisakallio / liikuntahalli 588,97 €  
Lohjan Seudun Moottorikerho Ry, Rajakorven rata 1771,43 €  
Lohjan Urheilijat ry / LoU Basket, Kisakallio / STC 1024,81 €  
Lohjan Voimistelijat ry, Kisakallio / taitosali ja volttimonttu 1101,37 €  
Nummen kipinä ry, Aura Light Certos Arena / tekonurmi 362,12 €  
Virkkalan Tarmo, Inkoon Aktia Areena / tekonurmi 375,12€  
ST. laurence golf ry / talvihalli 961,99 €  
Voimisteluklubi Lohja ry, VK-Lohjan telinesali 15 343,07 €  
  
2) todeta, että vuokra-avustukset maksetaan kulttuuri- ja vapaa-aikalautakunnan päätöksen mukaisesti seurojen ilmoittamille pankkitileille joulukuussa.  
3) tarkastaa pöytäkirjan tämän pykälän osalta kokouksessa.

Päätös Lohjan Liikuntakeskus Oy:n hallitus päätti esityksen mukaan.

Täytäntöönpano Ote Kulttuuri ja vapaa-ajanlautakunnalle

------------------------------------

**Sinikka Pohjala -stipendi 2023**

770/12.04.00/2022

Lohjan Liikuntakeskus Oy:n hallitus 23.05.2023 § 36

Sinikka Pohjala –stipendi esitetään myönnettäväksi tänä vuonna seitsemännen kerran. Sen perusteluissa todetaan; stipendi myönnetään vuosittain keväällä sellaiselle lohjalaiselle liikuntajärjestölle, joka on toiminnassaan menestyksekkäällä tavalla aktivoinut lohjalaisia lapsia ja nuoria liikkumaan, löytänyt uusia ja innostavia tapoja lasten ja nuorten sekä perheidenkin liikunnan lisäämiseksi ja liikuntaan aktivoimiseksi. Toiminnan tulee tukea myös liikuntatoimen strategisia päämääriä ja tavoitteita. Stipendi on myönnetty seuraaville liikuntajärjestöille; Lohjan Seudun Soutajat ry (2017), Lohjan Urheilijat / LoU Basket ry (2018), Sammatin Sampo ry (2019), Lohja Trails ry (2020) ja Hiidenkiertäjät ry / HiKi rastit (2021) Lohjan Liitokiekkoilijat ry (2022).

Tänä vuonna stipendiä ehdotetaan myönnettäväksi vuonna 1966 perustetulle aktiiviselle, lohjalaiselle liikuntajärjestölle - Lohjan Pallo ry.lle. Järjestössä pelaa yhteensä 21 joukkuetta, joista juniorijoukkueita on 14. Liikuntajärjestö on perustoimintansa - harjoitus- ja kilpailutoiminta - lisäksi järjestänyt erikseen harjoitustoimintaa eri kohderyhmille;

- Perhefutis, joka on lapsen ja vanhemman yhteinen harrastus, jossa nautitaan liikunnasta monipuolisesti ja turvallisesti ilman suorituspaineita.

- FC Uniikit, joka on vuonna 2018 perustettu soveltavan jalkapallon kerho 7–18- vuotiaille lapsille ja nuorille, jotka eivät erityisen tuen tarpeen tai muun syyn vuoksi koe perinteistä seurajalkapalloa omakseen.

- UEFA Playmakers prinsessafutis on uusi toimintamuoto, joka tarjoaa 5–8-vuotiaille ensiaskeleen jalkapallon parissa. Toiminnan tavoitteena on rohkaista pieniä tyttöjä mukaan lajin pariin ja varsinaiseen joukkuetoimintaan.

Esittelijä Toimitusjohtaja Vienonen Jukka

Päätösehdotus Lohjan Liikuntakeskus Oy:n hallitus päättää myöntää vuoden 2023 Sinikka   
Pohjala-stipendin (1 000€) Lohjan Pallo ry:lle. Stipendi luovutetaan syksyllä ”Lohjalaisen liikunnan päivän” yhteydessä 26.8.2023

Päätös Lohjan Liikuntakeskus Oy:n hallitus päätti esityksen mukaan.

Täytäntöönpano Ote stipendin saajalle.

------------------------------------

**Tiedotusluontoiset asiat**

Lohjan Liikuntakeskus Oy:n hallitus 23.05.2023 § 37

Lohjan Liikuntakeskus Oy:n hallitukselle tuodaan tiedoksi seuraavat asiat:

1. Uimahallin ohjausryhmän kokous 10.5.23

2. LLK.n hallituksen kokous 20.6.2023 klo 16.00 Tennarissa

Suojavarusteiden (kypärä, huomioliivi) käyttö pakollista.

Ilmoita tarpeesi Kati Kinnuselle.

3. SLA.n olosuhdeseminaariseminaari

Kohdeavustus

- Nro 3/23 Uudenmaan Parkinsonyhdistys ry/Lohjan Parkinsonkerho

- Nro 4/23 Pro Porla ry

Lisätiedot toimitusjohtaja Jukka Vienonen

Esittelijä Toimitusjohtaja Vienonen Jukka

Päätösehdotus Lohjan Liikuntakeskus Oy:n hallitus päättää merkitä asiat tiedoksi.

Päätös Lohjan Liikuntakeskus Oy:n hallitus päätti esityksen mukaan.

------------------------------------

**Muutoksenhakuohje koskee pykäliä: § 30, § 31, § 32, § 33, § 34, § 35, § 36, § 37**

**Muutoksenhaku**

Päätökseen ei ole muutoksenhakuoikeutta.